EkBass/fiwiki-20250220-pages-articles huggingface dataset:
Werwolfthron

Werwolfthron on saksalaisen NSBM-musiikkia soittavan Absurdin toinen kokopitkäalbumi. Sen on julkaissut vuonna 2001 Nebelfee Klangwerke. Kappaleet on kerätty vuosien 1995 ja 2001 väliseltä ajalta. Eastside Productions on julkaissut 500 painokseen rajatun C-kasettiversion albumista. Tyyliltään levyn musiikki on perinteisempää black metalia, joskin höystettynä kansallissosialistisilla vivahteilla lyriikoissa. == Kappalelista == # Totentanz (01:51) # Über die Gräber hinweg (02:51) # Schwarzmond (02:31) # Asatr'U (03:12) # Pavane (01:23) # Die Kathedrale (03:13) # The Crucified (00:35) # We Don't Believe in God (YHVH) (02:27) # Die Ruhe vor dem Sturm (01:46) # Die Rückkehr des Werwolfes (03:51) # Vernichtung (01:14) # Helge Hundingstöter (01:15) # Ein Traum (02:02) # Heaven in Blood (02:03) # Palästinalied (02:48) == Aiheesta muualla == * * Luokka:Absurdin albumit Luokka:Vuoden 2001 albumit
Matka maailman ääriin

Matka maailman ääriin (Voyage au bout du monde) on Philippe Cousteaun ohjaama dokumenttielokuva Jacques-Yves Cousteaun tutkimusaluksen Calypson matkasta Etelämantereelle. Elokuvan teon aikana yksi tutkimusryhmän jäsenistä kuolee silpouduttuaan helikopterin roottoreihin. Jännittäviä vaiheita Matkaan maailman äärin tuo Calypson juuttuminen keskelle kovaa myrskyä jäävuorien väliin. Harmaan Etelämantereen lisäksi elokuvassa esitellään pienoissukellusveneen tutkimuksia merenpinnan alla. == Lähteet == == Aiheesta muualla == * Luokka:Vuoden 1976 ranskalaiset elokuvat Luokka:Ranskalaiset dokumenttielokuvat Luokka:Vuoden 1976 dokumenttielokuvat
Kultakärsämö

Kultakärsämö eli angervokärsämö (Achillea filipendulina) on kukanväriltään kullankeltainen asterikasvi, joka kukkii keskikesän aikoihin. Se on kotoisin Kaukasiasta ja Vähästä-Aasiasta. Kasvilla on kohtalaisen matalalle ulottuva maavarsi. Varret ovat voimakkaita, eivätkä tarvitse tukea. Väriltään harmaanvihreät lehdet ovat hienoliuskaisia. Mykeröt ovat pieniä ja kasvavat tiheissä huiskiloissa. Kasvi tuoksuu voimakkaasti niin kukkien kuin lehtien alueelta. Kooltaan kasvi on lajikkeesta riippuen yleensä vajaat 90 senttimetriä. Kasvi voi kasvaa jopa yli metrin pituiseksi. Laji kasvaa aurinkoisella paikalla hiekkaisella ja kuivalla alustalla. == Lähteet == * === Viitteet === == Aiheesta muualla == * Pinkka, Lajintuntemuksen oppimisympäristö: Kultakärsämö (Achillea filipendulina) * Finto: Kassu - Kasvien suomenkieliset nimet: kultakärsämö eli angervokärsämö (Achillea filipendulina) * United States Department of Agriculture (USDA): Achillea filipendulina Luokka:Kärsämöt
Sverre Brodahl

Sverre Brodahl (26. tammikuuta 1909 Modum – 2. marraskuuta 1998 Hønefoss) oli norjalainen hiihtäjä ja yhdistetyn kilpailija. Hänen uransa huippuajat ajoittuivat 1930-luvulle.Sports Reference LLC Vuoden 1935 MM-hiihdoissa Vysoké Tatryssa Tšekkoslovakiassa Brodahl hiihti avausosuuden Norjan hopealle sijoittuneessa viestijoukkueessa. Vuotta myöhemmin Garmisch-Partenkirchenin olympialaisissa hän saavutti jälleen viestihopeaa ja sijoittui pronssille yhdistetyn kilpailussa. Vuonna 1937 hän voitti Holmenkollenin yhdistetyn kilpailun. Seuratasolla Brodahl edusti hønefossilaista IL Fossekallenia. Hän perusti yhdessä Ivar Almen kanssa Alme & Brodahl -suksitehtaan, jonka suksilla Hallgeir Brenden voitti 1950-luvulla kaksi olympiakultaa. Hänen veljensä Trygve Brodahl oli myös hiihdon arvokisamitalisti. == Lähteet == * === Viitteet === == Aiheesta muualla == * Luokka:Norjalaiset maastohiihtäjät Luokka:Norjalaiset yhdistetyn hiihtäjät Luokka:Norjalaiset olympiamitalistit Luokka:Vuonna 1909 syntyneet Luokka:Vuonna 1998 kuolleet
Facta Loquuntur

Facta Loquuntur on saksalaisen NSBM-yhtye Absurdin debyyttialbumi. Alun perin sen julkaisi vuonna 1996 No Colours Records, mutta albumista on tehty useita uudelleenjulkaisupainoksia. Alkuperäinen versio oli niin CD- kuin LP- painokseltaan rajoitettu 500 kappaleeseen. Vuonna 1999 julkaistun kuvallisen vinyylipainoksen julkaisivat sekä No Colours että Silencelike Death Productions, ja versio sisälsi kaksi bonusraitaa. Supreme Art Productions julkaisi vuoden 2002 syyskuussa oman versionsa, joka sisälsi yhteensä 12 uutta raitaa sekä väritetyn kansikuvan. Vuonna 2005 albumista julkaistiin C-kasettiversio. World Terror Committee julkaisi vuonna 2006 albumista digipack version uudella kansikuvalla ja kolmen bonusraidan kera. == Kappaleet == Kappaleet 1-10 esiintyvät alkuperäisellä julkaisulla, 1-12 vuoden 1999 uudelleenjulkaisulla, 1-22 vuoden 2002 uudelleenjulkaisulla ja 1-12 sekä kappaleen Mourning Soul liveversio vuoden 2006 digipackilla. # Werwolf # The Gates of Heaven # Pesttanz # Eternal Winter # Deep Dark Forest # First Winter of Bloodred Snow # Mourning Soul # Dreaming of Love # Wartend in Einsamkeit # Der Sieg ist unser # In des Mondes blut'gem Schein # Verlassen # Lord of Ages (Blood Axis cover) # Werwolf # Ashes to Ashes # Last Breath # Green Heart # Requiem # Vampire # Tod vor Sonnenaufgang # Für Germanien # Als die Alten jung noch waren == Aiheesta muualta == * * Luokka:Vuoden 1996 esikoisalbumit Luokka:Absurdin albumit
Nahodka

Nahodka () on satamakaupunki Primorjen aluepiirissä Venäjän kaukoidässä. Nahodkassa asui vuoden 2010 väestönlaskennan mukaan yhteensä 159 719 henkeä; kaupunki oli tuolloin Primorjen aluepiirin toiseksi suurin asutuskeskus. ==Historiaa== Vuonna 1859 venäläinen sota-alus Amerika löysi Nahodkanlahden. Itse Nahodkan alueelle syntyi pieni kalastajakylä vasta 1907, ja 1930-luvulla alettiin rakentaa satamaa. 1940 perustettiin Nahodkan työläisasutus. Vuonna 1950 se sai kaupunginoikeudet,Nakhodka, Russia Tours & Services nakhodkarussia.com asukkaita oli tuolloin noin 28 000. ==Suomalaisten siirtokunta Nahodkassa== Harald Furuhjelm saapui Nahodkan lahdelle ensimmäisen kerran vuonna 1866. Seuraavana vuonna apanaasidepartementtiApanaasi on hallitsijahuoneen jäsenten ylläpitoon osoitetut varat; määräaikainen elatusmaksu hyväksyi hänen esityksensä Kaukoidän eteläisen osan asuttamisesta. Suomesta siirtolaisia houkuteltiin eduilla: He saivat 50 venäjänhehtaariaVenäjänhehtaari eli desjatiina on 1,09 hehtaaria (noin 54,5 ha) maata, 24 vuoden verovapauden ja lykkäystä sotamiehenpidosta. Huhtikuussa 1869 Turusta Nahodkaan saapui 55 perhettä ja Helsingistä tuli toinen ryhmä Fridolf Höökin johdolla elokuussa. He asettuivat Streloklahdelle. Suurin osa Helsingistä tulleista suunnitteli valaanpyyntiä, jossa kuitenkin onnistuttiin kohtalaisesti vasta seuraavana vuonna. Ensimmäisenä vuonna maanviljelijät saivat hyvän sadon. Talvet 1869–1870 ja 1870–1871 olivat vaikeita. Käskynhaltijaksi nimitetty Harald Furuhjelm kuoli huhtikuussa 1871. Epäonni maanviljelyssä ja valaanpyynnissä sekä viranomaisten tuen puute aiheutti siirtokunnan konkurssin. Pietarista tuli käsky lakkauttaa siirtokunta. Vuosina 1871–1873 siirtokunnan omaisuus luetteloitiin ja vuoteen 1871 mennessä Nahodkassa ei ollut enää yhtään suomalaista siirtolaista. === Asukasluvun kehitys === Oheinen taulukko kuvaa Nahodkan väkiluvun kehitystä vuosina 1959–2010. Vuosi Nahodkan asukasluku 1959 63 725 1970 103 659 1979 133 201 1989 160 056 2002 148 826 2010 159 719 (kaupunkipiiri 160 760) ==Talous== Nahodkan satama on tärkeä kansainvälinen Tyynenmeren satama, jonka merkitys oli suuri varsinkin neuvostoaikoina, kun Vladivostok oli suljettuna ulkomaalaisilta. Nahodkan satama on yhä merkittävä merisatama, vaikka Nahodkanlahden itälaidalle, Nahodkan itäisiin lähiöihin kasvanut Vostotšnyin satama on noussut rahtimääräisesti Nahodkan sataman ohi yhdeksi Venäjän suurimmista merisatamista. Vuoden 2012 alkupuolen rahtitilastossa se oli Venäjän 4. suurin merisatama. ==Urheilu== Venäjän kakkosdivisioonan jalkapalloseura FK Okean Nakhodka on kotoisin Nahodkasta. == Lähteet == ==Aiheesta muualla== *
Elokuunasteri

Elokuunasteri (Aster amellus) on lajikkeesta riippuen sinipuna- tai harvemmin puna- tai valkokukkainen asterikasvi. Se kukkii elo-syyskuussa. Se on kotoisin Euroopan itäosista sekä Siperian länsiosista. Kooltaan kasvi on lajikkeesta riippuen 30–60 senttimetriä, harvoin matalampi tai korkeampi. Lehdet ovat pitkänomaisia ja karvapeitteisiä. Versot ovat voimakkaasti haarautuneet. Laitakukat ovat sinisiä tai ruusunpunaisia sekä kehräkukat keltaisia. Kukka on myös kestävä erilaisia tauteja vastaan. Kasville sopii alustakseen kevyt, ravinnepitoinen ja ojitettu maa, jonka pitää olla auringossa. == Lähteet == * === Viitteet === Luokka:Asterit
Ballenynsaaret

Ballenynsaaret on saariryhmä, joka sijaitsee Rossinmerellä noin 240 kilometriä Etelämantereen rannikolta. Saaristoon kuuluu kolme suurempaa saarta, Young, Buckle ja Sturge, sekä useita pienempiä luotoja. Saaret kuuluvat Uuden- Seelannin vaatimaan Rossinmaan alueeseen. ==Maantiede== Ballenynsaaret sijaitsevat Rossinmerellä noin 240 kilometriä Etelämantereen Victorianmaan rannikolta. Ballenynsaaret ovat Scottinsaaren ohella ainoat meriympäristön saaret omalla puolellaan Etelämannerta. Saaristoon kuuluu kolme suurempaa saarta, Young, Buckle ja Sturge. Sturge on saarista suurin. Se on pituudeltaan noin 32 kilometriä ja leveydeltään 13 kilometriä. Suurista saarista kaksi muuta ovat hieman pienempiä, mutta suurin piirtein saman kokoisia. Lisäksi saaristossa on useita pienempiä luotoja, kuten Sabrina, Row, Borradaile, Chinstrap ja Monolith. Saaret muodostavat noin 160 kilometrin pituisen saarijonon. Saaret ovat tuliperäisiä. Osa tulivuorista saattaa olla edelleen aktiivisia. Joitakin merkkejä aktiivisuudesta, kuten savua ja höyryä, havaittiin saarien ympäristössä 1830- ja 1890-luvuilla. Ympäröivällä merialueella on tapahtunut maanjäristyksiä. Suuri osa saarista on jäätiköiden peitossa. Muutamilla paikoilla esillä on kallioita ja sorarantoja. Saariston korkein kohta on Brown Peak 1524 metrin korkeudella Sturge-saarella. Saarien luontoa on niiden syrjäisyyden takia tutkittu verrattain vähän. Saarilla pesii vähintään seitsemän lintulajia, joita ovat jääpingviini, myssypingviini, kapinmyrskyliitäjä, lumimyrskyliitäjä, jäämyrskyliitäjä, etelänmyrskylintu ja etelänkeiju. Muita havaittuja lintuja ovat esimerkiksi lapintiira ja kihut. Saarilla esiintyviä hylkeitä ovat puolestaan weddellinhylje, krillihylje, etelänmerinorsu ja merileopardi. Hylkeet eivät lisäänny saarilla, mutta niitä saattaa oleskella sen rannoilla. ==Historia== Ballenynsaaret löysi Eliza Scvott -aluksella purjehtinut John Balleny 9. helmikuuta 1839. Amiraliteetin hydrografi Francis Beaufort nimesi saaret Ballenyn mukaan. Saaret sijaitsevat hyvin syrjässä ja niille rantautuminen on vaikeaa. Ne ovatkin paljolti säästyneet ihmisen toiminnalta. Saarille on rantauduttu kaikkiaan alle 30 kertaa. Ajoittain saarien läheltä kulkee risteilyaluksia ja vuosittain niiden ohi purjehtii venäläisiä jäänmurtajia. Uusi-Seelanti pitää saaria osana vaatimaansa Rossinmaata ja saaria hallitaan Antarktiksen sopimuksen mukaisesti. == Lähteet == == Aiheesta muualla == Luokka:Antarktiset saaret
Elsa Snellman

Elsa Alexandra Snellman (24. tammikuuta 1894 Helsinki – 17. tammikuuta 1974) oli suomalainen taidemaalari. Snellman opiskeli Suomen Taideyhdistyksen piirustuskoulussa 1927 ja professori Anatoli Kaigorodovin johdolla Tallinnassa Virossa 1927–1930. Snellmania on pidetty juutalaisvastaisena uskonnollisin perustein.Jari Hanski 2006, sivu 105. Juutalaisvastaisuus suomalaisissa aikakauslehdissä ja kirjallisuudessa 1918—1944. Snellmanin puoliso oli vegetarismiaatteen edistäjä ja kansallissosialismin kannattaja Teo SnellmanJussi Maijala 2005. Isänmaallinen kansanliike – kaikki kokonaisuuden puolesta. Teoksessa Petri Juuti (toim.) Sinistä punaista mustaa. Näkökulmia Suomen 1930–40-lukujen poliittiseen historiaan. Tampere: Tampere University Press. pdf, s. 60 ISBN 951-98151-5-5Elisa Rosenberg: Jaksamisesta ja vanhenemisesta. Terveydenhoitouutiset . ==Lähteet== * ===Viitteet=== Luokka:Suomalaiset taidemaalarit Luokka:Vuonna 1894 syntyneet Luokka:Vuonna 1974 kuolleet
Kierreakaasia

Kierreakaasia (Acacia tortilis) on akaasioiden sukuun kuuluva puulaji. == Puun ominaisuuksia == Kierreakaasia kasvaa 4–15 metriä korkeaksi, mutta jopa sitäkin leveämmäksi latvastaan. Runko haarautuu noin kahden metrin korkeudella moneksi suureksi oksaksi, jotka jatkavat haarautumista pienemmiksi oksiksi. Lehdet ovat noin 2,5 cm pitkiä. Kukat ovat pieniä ja valkoisia. Ne tuoksuvat voimakkaasti. == Esiintyminen == Kierreakaasia kasvaa luoteis-, pohjois-, koillis-, itä- ja kaakkois sekä etelä- ja lounais-Afrikan savanneilla sekä koko Arabian niemimaalla ja Lähi-idässä. == Käyttö == Kierreakaasiasta tehdään huonekaluja, vaunun pyöriä, aidan pylväitä ja kyniä. Sen piikkisistä oksista tehdään karjalle tilapäisaitauksia. Lehtiä ja valkuaisainepitoisia palkoja käytetään eläinten ravintona. Intiassa ja Afrikassa sitä istutetaan estämään dyynien leviämistä. == Lähteet == == Aiheesta muualla == *United States Department of Agriculture (USDA): Acacia tortilis *Dr. Duke's Phytochemical and Ethnobotanical Databases: Acacia tortilis Luokka:Akaasiat Luokka:Puut
Elävä meri (kirja)

Elävä meri (The Living Sea) on Jacques-Yves Cousteaun ja James Duganin kirjoittama tiedekirja. Kirja ilmestyi vuonna 1963 ja sen kustansi brittiläinen Hamish Hamilton. Elävä meri käsittelee Cousteaun tutkimuksia Calypsolla. Kirjan alkupuolella kerrotaan vielä varhaisista tutkimuksista aqualungilla. Tämän jälkeen päästään Cousteaun pienoissukellusveneen SP-350:n kehittämiseen. Viimeiset luvut käsittelevät Conshelf I -projektia, jossa kaksi sukeltajaa asui viikon vedenalla. Onnistunut koe sai myöhemmin jatkajansa ja Elävä meri -elokuva kertoo Conshelf II -projektista. == Lähteet == Luokka:Kirjat maantieteestä Luokka:Meritiede Luokka:Vuoden 1963 kirjat Luokka:Brittiläiset tietokirjat
Paksuna

Paksuna () on yhdysvaltalainen komediaelokuva vuodelta 2007. Elokuvan ohjasi, käsikirjoitti ja apulaistuotti Judd Apatow. Elokuvan pääosissa ovat Seth Rogen, Katherine Heigl, Paul Rudd ja Leslie Mann. Elokuvan ensi-ilta Yhdysvalloissa oli 1. kesäkuuta 2007 ja Suomessa 21. syyskuuta 2007. == Näyttelijät == == Lähteet == Luokka:Vuoden 2007 yhdysvaltalaiset elokuvat Luokka:Judd Apatow’n ohjaamat elokuvat Luokka:Judd Apatow'n käsikirjoittamat elokuvat Luokka:Elokuvat raskaudesta Luokka:Seksikomediat Luokka:Yhdysvaltalaiset romanttiset komediat Luokka:Päihdeaiheiset elokuvat Luokka:Universal Picturesin elokuvat
Otakar Německý

Otakar Německý (2. maaliskuuta 1902 Nové Město−18. maaliskuuta 1967) oli tšekkoslovakialainen hiihtäjä ja yhdistetyn kilpailija. Německý voitti Johannisbadin MM-kisoissa 1925 kultaa sekä 18 kilometrin hiihdosta että yhdistetystä. Tuohon aikaan yhdistetyn hiihto järjestettiin samassa tavallisen hiihdon kanssa. Kaksi vuotta myöhemmin Cortinan MM-hiihdoista hän saavutti yhdistetystä hopeaa. St. Moritzin olympialaisissa 1928 Německý sijoittui yhdistetyn kilpailussa yhdeksänneksi ja 18 kilometrin hiihdossa kuudenneksitoista. Německýn isoveli Josef oli niin ikään hiihtäjä. == Lähteet == == Aiheesta muualla == * (yhdistetty) * (hiihto) Luokka:Tšekkoslovakialaiset maastohiihtäjät Luokka:Tšekkoslovakialaiset yhdistetyn hiihtäjät Luokka:Vuonna 1902 syntyneet Luokka:Vuonna 1967 kuolleet
Kartanon koulu

Kartanon koulu on Järvenpäässä sijaitseva yhtenäiskoulu. Koulussa on luokkien 1–9 lisäksi esiopetusta. Koulun rehtorina toimii Petteri Roiha. Oppilaita on noin 1000 ja henkilökuntaa noin 100. Kartanon koulu perustettiin vuonna 1968. Koulussa tehtiin mittava remontti vuosien 2003 ja 2004 aikana, jolloin suuri osa koulusta uudistui. Koulu käsittää kaksi rakennusta, joista pienempi toimi syksyyn 2009 saakka erillään Kartanosta Pajalan kouluna, joka oli luokkien 1–6 alakoulu. Vanhempi Kartanon koulu oli puolestaan luokkien 7–9 yläkoulu. == Lähteet == Luokka:Järvenpään peruskoulut Luokka:Pajala (Järvenpää)
Lauren MacMullan

Lauren MacMullan (s. 1964) on yhdysvaltalainen animaatio-ohjaaja. Hänen ensimmäinen tv-työnsä oli animaatiosarjassa The Critic ja toinen sarjassa Kukkulan kuningas. Hän on ohjannut muutamia Simpsonit-jaksoja vuosina 2001–2004 ja ollut yksi The Simpsons Movie -elokuvan animaatio-ohjaajista. Myöhemmin MacMullan on työskennellyt Disney-studion elokuvatuotannoissa. == Aiheesta muualla == *Lauren MacMullan Internet Movie Databasessa Luokka:Yhdysvaltalaiset animaattorit Luokka:Animaatio-ohjaajat Luokka:Annie- palkinnon saajat Luokka:Vuonna 1964 syntyneet Luokka:Elävät henkilöt
Rich Moore

Rich Moore (s. 10. toukokuuta 1963) on yhdysvaltalainen animaatio-ohjaaja ja Rough Draft Studiosin yhteistyökumppani. Hän on ohjannut useita jaksoja animaatiosarjoihin Simpsonit, Futurama ja Drawn Together sekä Disney-elokuvat Räyhä-Ralf (2012) ja Räyhä-Ralf valloittaa Internetin (2018, yhdessä Phil Johnstonin kanssa). Elokuvassa Zootropolis – eläinten kaupunki (2016) hän oli apulaisohjaaja. Luokka:Animaatio-ohjaajat Luokka:Yhdysvaltalaiset animaattorit Luokka:Annie-palkinnon saajat Luokka:Simpsoneiden tekijät Luokka:Disneyn henkilöstö Luokka:Vuonna 1963 syntyneet Luokka:Elävät henkilöt
Hancock (Michigan)

Hancock on kaupunki Houghtonin piirikunnassa Michiganin osavaltiossa Yhdysvalloissa. Kaupunki sijaitsee Keweenawniemellä, joka on Yläjärveen pistävällä niemi. Niemimaata on kutsuttu myös suomalaisittain Kuparisaareksi. Kaupungissa on asukkaita 4 900\. Kaupunki on tunnettu amerikansuomalaisista. Jopa kolmanneksella asukkaista on suomalaisia sukujuuria, ja 4,4 % väestöstä puhuu suomea äidinkielenään. Alueen Kuparisaari-nimitys on syntynyt siitä, että suomalaiset työskentelivät alueen kuparikaivoksissa. Hancockin mayoriksi eli pormestariksi valittiin vuonna 1913 Aappo Ojala.Hancock Tietosanakirja 1909, 1922 Työmies-lehti ilmestyi vuoteen 1913 Hancockissa. ==Huomautuksia== == Lähteet == == Aiheesta muualla == Luokka:Michiganin kaupungit Luokka:Amerikansuomalaiset
Tricholomataceae

Tricholomataceae on helttasienten heimo, johon kuuluvat muun muassa valmuskat (Tricholoma). Kun sienten molekyylibiologiaa on tutkittu tarkemmin, sukuja on siirretty tähän heimoon ja siitä pois. == Lähteet == *
Olof Werling Melin

Olof Werling Melin (3. elokuuta 1861 Göteborg – 15. tammikuuta 1940 Tukholma) oli ruotsalainen upseeri ja pikakirjoitusjärjestelmän kehittäjä. Nykyisin Ruotsissa käytetään pikakirjoitukseen lähes yksinomaan Melinin järjestelmää. Melin syntyi vuonna 1861 Göteborgissa. Hänen isänsä Olof R. Melin oli laivanvarustaja ja kansanedustaja. Melin tuli ylioppilaaksi vuonna 1880 ja aloitti sotilaallisen uran.Nordisk familjebok Hän jäi eläkkeelle everstinä vuonna 1921 toimittuaan viimeksi Bohuslänin rykmentin komentajana. Melin 1929, s. 381.. ==Pikakirjoitus== Melin opiskeli upseerinuransa alussa 1880-luvulla vapaa-ajallaan pikakirjoitusta. Ruotsissa oli jo tuolloin käytössä useita eri pikakirjoitusjärjestelmiä, joista Melin valitsi Gabelsbergerin järjestelmän. Vuonna 1889 hän ryhtyi vastaperustetun Ruotsin Gabelsberger-yhdistyksen varapuheenjohtajaksi, ja seuraavana vuonna hän julkaisi oppikirjan Lärobok i stenografi efter Gabelsbergers system för militärer.Melin 1929, s. 382. Vuonna 1892 Melin julkaisi oman pikakirjoitusjärjestelmänsä oppikirjassa Lärobok i Förenklad snabbskrift.Melin 1929, s. 384. Hänen tavoitteenaan oli saada aikaan erityisesti ruotsille sopiva järjestelmä, ja hän tutki perusteellisesti eri äänteiden ja alku- ja lopputavujen esiintymistiheyksiä ruotsin kielessä.Melin 1929, s. 383. Melinin järjestelmä oli yksinkertaisempi kuin aikaisemmat ulkomaisista järjestelmistä ruotsin kielelle sovitetut järjestelmät, ja se syrjäytti ne 1900-luvun alkupuolella. Jäätyään eläkkeelle Melin omistautui pikakirjoituksen historian tutkimiselle ja julkaisi vuosina 1927 ja 1929 laajan kaksiosaisen teoksen Stenografiens historia. ==Lähteet== * * ===Viitteet=== Luokka:Pikakirjoittajat Luokka:Ruotsalaiset keksijät Luokka:Ruotsalaiset tietokirjailijat Luokka:Vuonna 1861 syntyneet Luokka:Vuonna 1940 kuolleet
Blaise Nkufo

Blaise Nkufo (oik. Blaise Isetsima Nkufo, s. 25. toukokuuta 1975 Kinshasa, Zaire) on zairelaissyntyinen jalkapalloilija, joka edustaa maajoukkuetasolla Sveitsiä. Hän on pelannut vuodesta 2003 Alankomaissa FC Twenten riveissä, aikaisemmin Nkufo on edustanut muun muassa FC Lausanne-Sportia ja 1. FSV Mainz 05:iä. Nkufon pelipaikka on hyökkääjä. Kufo on naimisissa ja hänellä on kaksi lasta, poliittisesti aktiivisena hän on nimennyt esikuvikseen Malcolm X:n ja Jean Zieglerin. Nimi Blaise Nkufo on yksinkertaistettu muoto syntymänimestä Blaise Isetsima Nkufo, jonka käyttämisestä julkisuudessa hän luopui kyllästyttyään ääntämis- ja kirjoitusvirheiden yleisyyteen. == Lähteet == Luokka:Sveitsiläiset jalkapalloilijat Luokka:Vuonna 1975 syntyneet Luokka:Elävät henkilöt
Boletales

Boletales on avokantaisten sienten lahko. Siihen kuuluvat tunnetuimpina sieninä tatit, mutta molekyylibiologisten tutkimusten tulosten perusteella lahkoon on liitetty muitakin heimoja. Tateilla itiöt syntyvät pilleihin ja muilla lahkon sienillä helttoihin. Yhteistä tateille ja muille Boletales- lahkon sienille ovat lakista helposti irrotettavat pillit tai heltat. Lahkoon kuuluu monia ruokasieniä, muun muassa monet tatit sekä limanuljaska. Lahkossa on myös myrkkysieniä, kuten pulkkosieni ja tauriontatti. == Esimerkkejä lajeista == * Herkkutatti Boletus edulis heimossa Boletaceae * Voitatti Suillus luteus heimossa Suillaceae * Kastanjatatti Gyroporus castaneus heimossa Gyroporaceae * Pulkkosieni Paxillus involutus heimossa Paxillaceae * Nystymukulakuukunen Scleroderma citrinum heimossa Sclerodermataceae * Limanuljaska Gomphidius glutinosus heimossa Gomphidiaceae * Valevahvero Hygrophoropsis aurantiaca heimossa Hygrophoropsidaceae * Lattiasieni Serpula lacrymans heimossa Serpulaceae == Lähteet == *Index Fungorum taksonomian lähde * === Viitteet === *
Aqualung (sukelluslaite)

Aqualung on Jacques-Yves Cousteaun ja Émile Gagnanin kehittämä avoimen kierron sukelluslaite, joka valmistui vuonna 1943. Siinä oli paineilmasäiliö ja hengityssäädin, jonka tehtävänä oli antaa sukeltajalle ilmaa tämän hengittäessä sisäänpäin. Aqualung oli ensimmäinen näin kehittynyt sukelluslaite. Aqualung ja Aqua Lung ovat nykyään Aqua Lung International -yhtiön tavaramerkkejä. Ranskalaisyritys Air Liquide, jossa Gagnan työskenteli, omisti alkujaan Aqualungin patentin. Se on kuitenkin jo vanhentunut. Cousteau toi Aqualung-nimen ilmeisesti ensimmäistä kertaa julkisuuteen ensimmäisessä kirjassaan Hiljainen maailma: Ihmiskalana meren syvyyksissä. == Aiheesta muualla == *Aqualungin nykyinen valmistaja Aqua Lung Luokka:Sukellusvarusteet
Rudolf Dassler

Rudolf Dassler (26. maaliskuuta 1898, Herzogenaurach, Saksa – 27. lokakuuta 1974, Herzogenaurach) oli Puma-yhtiön perustaja ja "Adi" Dasslerin veli. ==Ura== Rudolf Dassler aloitti uransa 1900-luvun alussa samassa tehtaassa, jossa hänen veljensä Adi ja heidän isänsäkin työskenteli. Ensimmäisen maailmansodan jälkeen Rudolf toimi erään posliinitehtaan johdossa ja myyntityössä, jonka jälkeen hän 1920-luvun alussa palasi Herzogenaurachiin. Vuonna 1924 Rudolf perusti veljensä Adin kanssa Gebrüder Dassler Schuhfabrik -nimisen kenkätehtaan. ===Puman historia=== Toisen maailmansodan päättymisen jälkeen veljekset joutuivat erimielisyyksiin ja vuonna 1948 yhteinen yritys jaettiin kahtia. Rudi perusti oman tehtaansa Aurach-joen toiselle puolelle. Monet yhteisen yrityksen myyntimiehistä lähtivät siihen mukaan, kun taas kenkäteknikot jäivät Adin yritykseen. Rudolfin yrityksen nimeksi tuli Ruda, joka on muodostettu Rudolf Dasslerin nimien etukirjaimista. Myöhemmin yritys vaihtoi nimensä muotoon Puma Schuhfabrik Rudolf Dassler. Adi muutti entisen yhtiön nimeksi Adidas. Rudolf Dassler kuoli lokakuussa 1974 keuhkosyöpään. == Lähteet == ==Aiheesta muualla== *Dasslerin elämäkerta Luokka:Saksalaiset liikemiehet Luokka:Vuonna 1898 syntyneet Luokka:Vuonna 1974 kuolleet
Pediaíos

Pediaíos (, myös Pithkiás, Πηθκιάς tai Pidiás, Πηδιάς, tai Kanlıdere) on joki, joka virtaa Kyproksen saaren keskiosissa. Se on saaren pisin joki. Joki saa alkunsa Tróodos-vuorilta Nikosian alueella, virtaa Lefkoşan ja Gazimağusan alueiden halki Pohjois-Kyproksessa ja laskee Famagustanlahteen saaren itärannikolla. Kyproksen pääkaupunki Nikosia sijaitsee Pediaíoksen varrella. Luokka:Kyproksen joet Luokka:Välimereen laskevat vesistöt Luokka:Nikosian alue Luokka:Lefkoşan alue Luokka:Gazimağusan alue
AMR

AMR voi tarkoittaa: * AMR = Autonomous Mobile Robot * AMR (), kolmannen sukupolven matkapuhelinverkoissa käytettävä puhekoodekki (katso myös AMR-WB ja AMR-WB+) * Automaattinen mittarinluenta (), teknologia energia- ja vesimittareiden kaukoluentaan * AMR, Anarkistinen musta risti, kansainvälinen vankitukiorganisaatio * Amr, arabiankielinen miehen nimi ** Amr Diab, egyptiläinen laulaja ** Amr Mussa, egyptiläinen poliitikko ** Amr Zaki, egyptiläinen jalkapalloilija * AMR-prosessi, kumin devulkanointi-prosessi * AMR 33, ranskalainen kevyt tiedustelupanssarivaunu * AMR 35, ranskalainen kevyt tiedustelupanssarivaunu * AMR Corporation, American Airlinesin emoyhtiö
Automaattinen mittarinluenta

Automaattinen mittarinluenta () on energia- ja vesimittareiden automaattiseen kaukoluentaan ja tiedonkeruuseen kehitetty teknologia. Etäluennan avulla mittaustiedot saadaan luettua suoraan tietojärjestelmiin ilman paikan päällä käymistä. Se mahdollistaa muun muassa todelliseen kulutukseen perustuvan laskutuksen aiemmin käytetyn arvioihin perustuvan laskutuksen sijasta. AMR- järjestelmässä mittarin ja tietoa keräävän järjestelmän välinen tietoliikenneyhteys voidaan toteuttaa monin eri tekniikoin. Tekniikat perustuvat yleensä tiedonsiirtoon GSM/GPRS-verkon, kiinteän puhelinverkon tai sähköverkon kautta tai radiotekniikan avulla. == Lähteet == * * Luokka:Mittalaitteet Luokka:Energiatekniikka Luokka:Rakennusautomaatio
Enslaved (Steel Attackin albumi)

__NOTOC__ Enslaved on ruotsalaisen power metal -yhtye Steel Attackin neljäs albumi. Se julkaistiin lokakuussa 2004. == Kappaleet == # # # # # # # # # # # Ease My Pain (Japanin bonuskappale) *Kaikki kappaleet on säveltänyt Steel Attack ja sanoittanut Ronny Hemlin. == Kokoonpano == * Ronny Hemlin – laulu * Johan Jalonen – kitara * John Allan Forssén – kitara * Anden Andersson – basso * Mike Stark – rummut === Vierailijat === * Danne Forslund – kosketinsoittimet == Arvostelut == * Imperiumi.net: Imperiumi.net: Levyarvio == Aiheesta muualla == * * == Lähteet == Luokka:Steel Attackin albumit Luokka:Vuoden 2004 albumit
Dinamo Riika

Dinamo Riika () on latvialainen jääkiekkoseura, joka pelasi vuoteen 2023 asti maan pääsarjassa Optibet Hokeja Līgassa. Seuran kotipaikka on maan pääkaupunki Riika. Seura on perustettu 7. huhtikuuta 2008, ja se käyttää vuosina 1946–1995 toimineen Dinamo Riian nimeä. Vuosina 2008–2022 seura pelasi venäläisjohtoisessa KHL-liigassa, mutta luopui sarjapaikastaan kesken kauden Venäjän hyökättyä Ukrainaan helmikuussa 2022. Kaudella 2022–2023 seura pelasi Latvian pääsarjassa sijoittuen kolmanneksi, muttei osallistunut sarjaan enää kaudella 2023–2024 rahoitusvaikeuksien vuoksi. == Joukkue kaudella 2022–2023 == (Tilanne 20. lokakuuta 2022) Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Rūdolfs Lazdiņš L 2023 Riika, Latvia Kārlis Zakrevskis L 2023 Riika, Latvia Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka Aleksandrs Galkins R Try-out Daugavpils, Latvian SNT, Neuvostoliitto Didzis Jansons L 2023 Riika, Latvia Māris Jass L 2023 Riika, Latvian SNT, Neuvostoliitto Maksims Širokovs R 2023 Riika, Latvian SNT, Neuvostoliitto Rainers Vizulis L 2023 Nathan Vladson L 2023 Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka Sandis Grīnbergs L LH 2023 Koba Jass R VLH 2023 Jūrmala, Latvian SNT, Neuvostoliitto Gusts Jegorovs L H 2023 Miks Komuls L H 2023 Talsi, Latvia Dmitrijs Korņilovs L LH 2023 Sigulda, Latvian SNT, Neuvostoliitto Martins Lavrovs L LH 2023 Tukums, Latvia Reinis Lejnieks R OLH / KH 2023 Riika, Latvia Dominiks Marcinkēvičs L H 2023 Riika, Latvia Dominik Matonak L KH 2023 Košice, Slovakia Sandis Mežaraups R H 2023 Jēkabpils, Latvia Ēriks Novickis L LH 2023 Riika, Latvia Roberts Potapenko L LH 2023 Ņikita Priede R H 2023 Riika, Latvia Aleksejs Širokovs R KH 2023 Riika, Latvian SNT, Neuvostoliitto Kirils Tabatčikovs L H 2023 Kirils Tambijevs L OLH / KH 2023 Riika, Latvia Juris Ziemiņš L VLH 2023 Riika, Latvia === Joukkueenjohto=== * Päävalmentaja: Leonīds Beresņevs * Apuvalmentajat: Mareks Jass ja Aleksejs Hromčenkovs Lähde: EliteProspectshttps://www.eliteprospects.com/team/673/dinamo-riga Viitattu 24.9.2021. == Lähteet == Luokka:Latvialaiset jääkiekkoseurat Luokka:KHL- seurat Luokka:Riian urheilu Luokka:Seulonnan keskeiset artikkelit
Rikkinuppiseitikki

Rikkinuppiseitikki (Calonarius meinhardii, syn. Cortinarius meinhardii) on harvinainen kalkkipitoisten kuusilehtojen sieni, jota on pidetty toisinaan myrkyllisenäkin. Sitä tavataan Skandinavian kalkkialueilla muun muassa Etelä- ja Keski-Suomessa. Sieni lienee joskus sekoitettu keltavalmuskaanhttp://matportalen.no/artikler/2004/9/matsoppen_som_ble_giftsopp . Lakki on limapintainen, viitisen senttiä leveä ja puolipallomainen. Koko sieni on keltaisenruskea. Jalassa on selkeä nuppi tyvessä kuten muillakin nuppiseitikeillä. Sienen tuoksua on verrattu kamferiin, mutta maku on mieto. Kyseessä on vaarantunut, uhanalainen laji,Uhanalaiset sienet luonnonsuojeluasetuksessa jota ei ole syytä käyttää ruokasienenä. == Lähteet == == Aiheesta muualla == * Suomen sieniopas ISBN 951-0-30359-3 * Valokuva The Phlegmacium Website Luokka:Cortinariaceae
Ska (täsmennyssivu)

Ska tai SKA voi tarkoittaa seuraavia asioita: * Ska, jamaikalaislähtöinen musiikkityyli * Suomen Kansallinen Ammattikuntajärjestö (SKA), entinen vuonna 1935 perustettu työväenjärjestö * SKA, Square Kilometre Array radioteleskooppi * Venäjän kielessä SKA tarkoittaa armeijan urheiluseuraa: **SKA Pietari, venäläinen jääkiekkoseura **SKA Rostov-na-Donu, venäläinen jalkapalloseura **SKA-Energija Habarovsk, venäläinen jalkapalloseura **SKA-Pamir, tadžikistanilainen jalkapalloseura **SKA-Hatlon, tadžikistanilainen jalkapalloseura **SKA Lvov, entinen neuvostoliittolainen jalkapalloseura **SKA-Neftjanik, venäläinen jääpalloseura **SKA Odessa, ukrainalaisen jalkapalloseuran SK Odessan vanha nimi **SKA Minsk, valkovenäläinen käsipalloseura **SKA-Sverdlovsk, venäläinen jääpalloseura **SKA-Šoro, biškekiläinen jalkapalloseura ==Katso myös== * TsSKA
Superleague Formula

thumb|Glasgow Rangersin Superleague Formula -auto Superleague Formula oli yksipaikkaisten formulatyyppisten kilpa-autojen sarja, jossa kilpatallit nimettiin niitä sponsoroivien suurten jalkapalloseurojen mukaan. Sarjan ensimmäinen kilpailu ajettiin 30. elokuuta 2008 Donington Parkilla Englannissa. Kilpailuviikonloppu koostui lauantaina ajettavista harjoituksista ja aika-ajoista sekä sunnuntaina ajettavista kahdesta kilpailuista, joista jälkimmäisessä on käännetty lähtöjärjestys. Kunakin viikonloppuna jaettiin miljoonan euron edestä palkintorahaa. Ensimmäisellä kaudella kilpailuita oli vain kuusi, mutta seuraavina kausina niideen määrää on tarkoitus lisätä. Kilpailuissa käytettiin Panozin Élanin rakentamia autoja, joissa on Menard Competition Technologiesin rakentama 750-hevosvoimainen 4,2-litrainen V12-moottori. Vuonna 2011 sarjassa ajettiin vain kaksi kilpailuviikonloppua Assenin ja Zolderin radalla kunnes kauden loput kilpailut peruutettiin jatkuvien kisajärjestäjien riitojen takia, koska radat eivät olleet valmiita ajallaan. Beijing Guoan Davide Rigon voitti sarjan mestaruuden vuonna 2008. Vuonna 2009 Adrián Vallés voitti mestaruuden Liverpool F. C. -joukkueelle. Vuonna 2010 Rigon voitti jälleen mestaruuden RSC Anderlecht -joukkueelle. Vuonna 2011 sarjan mestaruuden voitti John Martin Australian joukkueelle. == Mestarit == Kausi Kuljettaja Talli 2008 Davide Rigon Beijing Guoan 2009 Adrián Vallés Liverpool F.C. 2010 Davide Rigon R.S.C. Anderlecht 2011 John Martin Australia ==Mukana olleet joukkueet== *AC Milan *AC Sparta Praha *Al Ain *AS Roma *Atlético Madrid *Beijing Guoan *Borussia Dortmund *Flamengo *FC Basel *FC Midtjylland *FC Porto *Galatasaray *Girondins de Bordeaux *Liverpool *Olympiakos *Olympique Lyonnais *PSV Eindhoven *Rangers *RSC Anderlecht *Corinthians *Sevilla *Sporting CP *Tottenham Hotspur ==Mukana olleet radat== *Adria *Assen *Beijing *Brands Hatch *Donington Park *Estoril *Jarama *Jerez *Magny-Cours *Monza *Navarra *Nürburgring *Ordos *Portimão *Silverstone *Vallelunga *Zolder ==Aiheesta muualla== * Virallinen sivu Luokka:Formula- sarjat
Harry Lumley

Harry "Apple Cheeks" Lumley (11. marraskuuta 1926 Owen Sound, Ontario, Kanada – 13. syyskuuta 1998) oli kanadalainen useissa National Hockey Leaguen seuroissa pelannut jääkiekkomaalivahti. Lumleyn ensimmäinen seura oli Owen Sound Mercurys sitten Owen Sound Orphans ja sen jälkeen Barrie Colts. Hän edusti myös Indianapolis Capitalsia American Hockey Leaguessa. Vaikka Indianapolis oli Detroit Red Wingsin farmijoukkue, Lumley debytoi NHL:ssä New York Rangersin riveissä kaudella 1943–44, jolloin häntä lainattiin joukkueeseen yhden ottelun ajaksi. Tuolloin hänestä tuli nuorin NHL:ssä pelannut maalivahti 17 vuoden ikäisenä. Kevään 1950 playoffseissa Lumley johti Red Wingsin Stanley Cupin voittoon pidettyään kolme nollapeliä 14 ottelussa ja saavutettuaan ottelukohtaisen päästettyjen maalien keskiarvon 1,85 Silti valmentaja Jack Adams kauppasi Lumleyn Chicago Black Hawksiin; Terry Sawchukista tuli Red Wingsin uusi vahti. == Palkintoja ja saavutuksia == * Stanley Cup (1950) * NHL:n ykköstähdistössä (1954, 1955) * Vezina Trophy (1954) * Hockey Hall of Fameen 1980 == Katso myös == * Luettelo Hockey Hall of Famen jäsenistä ==Aiheesta muualla== * Legends of Hockey Lumleystä * *Picture of Harry Lumley's Name on the 1950 Stanley Cup Plaque *Harry Lumley Bayshore Community Centre Luokka:Kanadalaiset jääkiekkomaalivahdit Luokka:Hockey Hall of Fame Luokka:Vezina Trophy -voittajat Luokka:Vuonna 1926 syntyneet Luokka:Vuonna 1998 kuolleet
Banco di Santo Spirito

Banco di Santo Spirito (sanatarkasti Pyhän Hengen Pankki) oli Vatikaanissa vuosisatojen ajan toiminut pankki. Sen perusti paavi Paavali V vuonna 1605,Santo Spirito, l'antico Banco dei romani La Republica 2007 ja se oli aikoinaan Euroopan ensimmäinen valtionpankki, Rooman ensimmäinen julkinen talletuksia vastaan ottava pankki, ja ennen vuoden 1992 fuusiota vanhin yhtäjaksoisesti toiminut pankki. Vuosina 1605-1923 pankki toimi kirkkorakennusten, luostarisairaaloiden ja muiden katolisen kirkon suurten hankkeiden rahoittajana Roomassa. Se lainasi rahaa myös muihin kaupallisiin projekteihin kuten akveduktien rakentamiseen. 1700-luvun lopulla paavi Pius VI:n valtakaudella pankki laski liikkeelle setelirahaa yhtenä maailman ensimmäisistä. Vuonna 1923 pankista tehtiin osakeyhtiö. 1990-luvun alussa se oli osana fuusioiden sarjassa, joiden lopuksi se päätyi osaksi Capitalia- pankkia. Pankin itsenäisyys päättyi 1992, jolloin se fuusioitui Banco di Roman kanssa.Banca Roma == Lähteet == Luokka:Pankit Luokka:Vatikaanivaltio
Ohridjärvi

Ohridjärvi (, ) on Euroopan vanhin järvi Balkanilla, Pohjois-Makedonian ja Albanian vuoristoisella rajaseudulla. Ohridjärven eliöstöstä suuri osa, yli 200 lajia, on kotoperäisiä. Ohridjärvi on ollut UNESCOn maailmanperintökohde vuodesta 1979. ==Mitat== Ohridjärvi on Balkanin syvin järvi, keskimäärin 155 m:n ja enimmillään 288 m:n syvyinen. Sen pinta-ala on 358 km² (noin kolmannes Päijänteen alasta) ja vetoisuus yli 55 km³. Järven pituus on 30,4 km, leveys 14,8 km, ja rantaviivaa sillä on 87,5 km, josta 56 km Pohjois-Makedoniassa, 31,5 km Albaniassa. ==Synty== Ohridjärvi ja sen sisarjärvi Prespa sijaitsevat Dinaaristen alppien länsireunalla ja niiden oletetaan syntyneen plioseenikaudella noin viisi miljoonaa vuotta sitten tapahtuneen tektonisen vajoaman seurauksena. Ohrid on säilynyt yhtäjaksoisesti järvenä siitä asti. Näin pitkäikäiset järvet ovat maailmassa hyvin harvinaisia (vastaavia ovat esimerkiksi Tanganjikajärvi ja Baikaljärvi) eikä Ohridille löydy Euroopassa vertaa. Prespan sen sijaan oletetaan kuivuneen toistuvasti historian kuluessa. ==Hydrologia== Ohridjärven valuma-alue on noin 2 600 km². Noin puolet järveen virtaavasta vedestä tulee maanalaisista lähteistä järven itärannalta. Noin neljännes tulee suoraan taivaalta, loput joista. Yli 20 % vedestä tulee epäsuorasti viereisestä Prespajärvestä, joka sijaitsee noin 10 km kaakkoon ja on 150 m korkeammalla kuin Ohrid. Prespan vesi kulkee karstimaan maanalaisessa jokiverkossa ja syöttää Ohridia sen itärannan maanpäällisten ja vedenalaisten lähteiden kautta. Ohridin laskujoki on Musta Drin (Crn Drin), joka purkautuu pohjoiseen ja virtaa sitten Albanian läpi Adrianmereen. Noin 40 % veden poistumasta kuitenkin tapahtuu haihtumalla. Veden viipymä syvässä Ohridjärvessä on verrattain pitkä, noin 70 vuotta. ==Väestö== Ohridjärven rannalla on kolme kaupunkia, Ohrid ja Struga Pohjois-Makedoniassa sekä Pogradec Albaniassa. Lisäksi on useita kalastajakyliä. Turismi on kuitenkin nykyisin tärkeämpi paikallinen tulonlähde. Koko valuma-alueella on noin 170 000 asukasta, joista 131 000 elää järvenrantapaikkakunnilla (43 000 Albaniassa, 88 000 Pohjois-Makedoniassa). Asukasluku on kasvanut noin 100 000:lla puolen vuosisadan kuluessa, mikä rasittaa järven herkkää ekosysteemiä. Alueen historiallisten muistomerkkien ja luonnontilaisen vesistön takia Ohridjärven alueesta on tullut tärkeä matkailukohde. 1980-luvulla alueella kävi yli 200 000 jugoslavialaista ja ulkomaista matkailijaa vuosittain. Jugoslavian kriisin jälkeen matkailu romahti, mutta on vähitellen elpynyt. == Lähteet == ==Aiheesta muualla== *Ohridin kunta *Pohjois-Makedonian matkailuportaali *Ohridin matkailusivusto *LakeNet Profile Luokka:Albanian järvet Luokka:Drinin vesistö Luokka:Pohjois-Makedonian järvet Luokka:Unescon maailmanperintökohteet Albaniassa Luokka:Unescon maailmanperintökohteet Pohjois-Makedoniassa Luokka:Korçën maakunta
Eileen Favorite

Eileen Favorite on yhdysvaltalainen kirjailija. Hän työskentelee kirjoittamisen opettajana Chicagossa, School of the Art Institute of Chicagossa. Hänen novellejaan ja runojaan on julkaistu useissa kirjallisuuslehdissä Yhdysvalloissa. Favoriten esikoisromaani on Sankarittaret (2007). Kirjailijan perheeseen kuuluu mies ja tytär. == Suomennettu romaani == * == Aiheesta muualla == * Kotisivut * Maria Parvikko: Tyttö kohtaa romaanien sankarittaria . Maailmankirjat 11.12.2008. Luokka:Yhdysvaltalaiset fantasiakirjailijat Luokka:Yhdysvaltalaiset kirjailijat Luokka:Syntymävuosi puuttuu Luokka:Elävät henkilöt
Aslak Juuso

Aslak Juuso, Gáijot, suomalaisittain Kaijukka (1887–1969Elonet profiili) oli Enontekiön Yliperällä asunut poromies, jota etelän suomalaiset kutsuivat myös Yliperän patriarkaksi ja pororuhtinaaksi. Kerrotaan, että hän omisti jopa 3 000 poroa.Nieminen, Mauri: Lapin luonto luo outoa taikaa, 2014, s. 86. Juuso tunnetaan erityisesti ystävyyssuhteestaan Suomen presidenttiin Urho Kekkoseen. Juuso ja hänen puolisonsa Inka Juuso olivat ensimmäisiä saamelaisia, jotka saivat kutsun tasavallan presidentin itsenäisyyspäivän vastaanotolle 6. joulukuuta vuonna 1957.http://yle.fi/elavaarkisto/?s=s&g;=5&ag;=82&t;=333&a;=2638 Linnan juhlat 1957 Ylen elävä arkisto Aslak Juuso asui perheineen tiettömässä erämaassa Kilpisjärven kylän itäpuolella. Juusoilla oli kesäasuttava talo Rommajärven (Ropmajávri) rannalla ja sittemmin Raittijärvellä (Ávžžášjávri), jossa yhä asuu Juuson jälkeläisiä. Juuso perusti Raittijärven kesäkylän vuonna 1948.Nieminen, Mauri: Lapin luonto luo outoa taikaa, 2014, s. 86 Juuso oli osaltaan auttamassa turistiretkikuntaa, Kaarina Karin porukkaa, joka suuntasi matkansa Halti-tunturille. Kaarina Kari kertoo tästä kirjassaan Haltin valloitus. Urho Kekkonen kävi usein Käsivarressa ja tapasi tällöin myös Aslak Juuson. Heillä oli tapana vetäytyä keskustelemaan asioista kahden kesken turvekammiin. Vaikka Juuso yleensä puhui kohtaamistaan ihmisistä, Kekkosen kanssa käydyistä keskusteluista hän ei tiettävästi puhunut kellekään. Aslak Juuso on esiintynyt myös lyhyissä dokumenteissa Pohjola poroilla ajaa (1948) ja Tunturin arkea (1961). == Lähteet == ==Aiheesta muualla== *Kaijukka - Aslak Juuson tarina Yle Areenalla Luokka:Saamelaiset henkilöt Luokka:Vuonna 1887 syntyneet Luokka:Vuonna 1969 kuolleet
Ecce homo (kirja)

Ecce homo. Kuinka tulee siksi mitä on () on saksalaisen filosofin Friedrich Nietzschen omaelämäkerta. Kirjassa Nietzsche erittelee sitä, miten hänestä oli tullut ”traaginen filosofi”. Nietzsche kirjoitti teoksen vuonna 1888, mutta se ilmestyi vasta 1908. Suomeksi kirjan ovat kääntäneet Tuikku Ljungberg (Unio Mystica) ja Antti Kuparinen (Summa). Nimi ”Ecce homo” on latinaa ja tarkoittaa ’katso, ihminen’. Lause on peräisin Raamatusta (). == Kirjallisuutta == * * == Aiheesta muualla == * Kunnas, Tarmo: Friedrich Nietzschen viimeinen kirjoitelma sijoittuu nerouden ja henkisen yliherkkyyden välille . Helsingin Sanomat 12.10.2002. * Tompuri, Janne: Ilmiö nimeltä ”Nietzsche”. Kiiltomato.net 10.7.2003. Luokka:Friedrich Nietzschen teokset Luokka:Omaelämäkerrat Luokka:Kirjat kristinuskon kritiikistä Luokka:Vuoden 1908 kirjat
Ecce homo

”Ecce homo” (latinaa, tai ”Katso, ihminen”) on Pontius Pilatuksen lausuma lause Jeesuksen oikeudenkäynnin yhteydessä Raamatun latinankielisen Vulgata- käännöksen mukaan (). Lause on innoittanut lukemattomia taideteoksia, kirjoja ja sävellyksiä. Se on muun muassa seuraavien asioiden nimi: ==Taideteoksia, jotka esittävät Jeesuksen luovuttamista Pontius Pilatukselle== * Ecce Homo (Antonello da Messina) * Ecce Homo (Hieronymus Bosch, 1490-luku) * Ecce Homo (Hieronymus Bosch, 1470-luku) * Ecce Homo (Caravaggio) * Ecce Homo (Antonio Ciserin, 1871) * Ecce Homo (Elías García Martínez) * Ecce Homo (Juan Luna) ==Muita== * Ecce homo, Nietzschen omaelämäkerta * Ecce Homo, Elisabeth Ohlsonin kiistelty valokuvanäyttely vuodelta 1998 * Ecce Homo, kirkko Via Dolorosalla Jerusalemin vanhassakaupungissa * Ecce Homo (tai "Idou o anthropos"), kreikkalaisen kirjailijan Andreas Laskaratosin kirja * Ecce Homo, kylä Sveitsissä, Schwyzin kantonissa * Ecce homo, Serge Gainsbourgin sävellys tämän albumilla "Mauvaises Nouvelles des Étoiles" * Ecce homo, John Robert Seeleyn essee Luokka:Latinankieliset fraasit
Bibliotheca Alexandrina

Bibliotheca Alexandrina on Egyptin Aleksandriassa, Välimeren äärellä sijaitseva kirjasto-, museo- ja kongressikeskus, jonka uudisosa valmistui vuonna 2002. Rakennus kunnioittaa legendaarisen Aleksandrian kirjaston muistoa ja on rakennettu paikalle, jolla antiikin ajan kirjaston arvellaan sijainneen. Rakennuskokonaisuuden uudisosan suunnitteli tunnettu norjalainen arkkitehtuuri- ja maisemasuunnittelutoimisto Snøhetta yhdessä egyptiläisen suunnittelutoimisto Hamza Associatesin kanssa. Rakennuksen sisäpihalla on kolme sisäänkäyntiä. Yksi pääsisäänkäynneistä johtaa aiemmin valmistuneeseen, arkkitehtuuriltaan muusta kokonaisuudesta poikkeavaan kongressikeskukseen, jonka suurimmassa salissa on 1638 istumapaikkaa. Toinen sisäänkäynti avaa pääsyn uudisrakennuksen osana valmistuneisiin planetaario- ja museotiloihin. Kolmas sisäänkäynti johtaa varsinaisiin kirjastotiloihin. Kuva:Flickr - archer10 (Dennis) - Egypt-14A-112.jpg|Sisänäkymiä vielä kokoelmaltaan vajaasta kirjastosta (2004). Alessandria, biblioteca alessandrina, 01.JPG|Planetaario on kuvan vasemmassa osassa sijaitsevassa kupumaisessa rakennuksessa. Cairo Alex Library.jpg|Ilmakuva kirjastokompleksin rakennuksesta. ==Lähteet== == Aiheesta muualla == *Kirjaston viralliset sivut Luokka:Aleksandrian rakennukset ja rakennelmat Luokka:Egyptin kirjastot Luokka:Egyptin museot Luokka:Seulonnan keskeiset artikkelit
Agentti X-9

Agentti X-9 oli Semicin vuosina 1973-1994 julkaisema lehtikooste agentti- ja etsiväsarjakuvista. Lehdessä ilmestyi mm. Modesty Blaisen, Rip Kirby:n, Garthin, Johnny Hazardin, Axan, Phil Corriganin seikkailuja. Agentti X-9:ää julkaistiin myös albumeina ja Semicin sarjakirjan numeroissa 63, 76, 89, 96, 104, 111, 116, 118 (Johnny Hazard) ja 121. Alun perin Agentti X-9 sarjakuvat ovat peräisin Yhdysvalloista (julkaisijana King Features), mutta se ilmestyi myös Ruotsissa, Norjassa, Tanskassa ja Suomessa. Vuosina 1995-1997 sitä seurasi X-lukemisto -niminen sarjakuvajulkaisu. Vuoden 2010 alussa Egmont aloitti lehden julkaisemisen uudelleen, mutta julkaiseminen lopetettiin vain kuuden numeron jälkeen. == Agentti X9-julkaisut suomeksi == Lehdet: 162 kpl *1973 – 76 11 nroa juoksevasti *1977 6 nroa *1978 4 nroa *1979 3 nroa *1980 4 nroa *1981 4 nroa *1982 4 nroa *1983 6 nroa *1984 6 nroa *1985 6 nroa *1986 10 nroa *1987 10 nroa *1988 10 nroa *1989 12 nroa *1990 12 nroa *1991 12 nroa *1992 12 nroa *1993 12 nroa *1994 12 nroa *2010 6 nroa X-lukemisto: 9 kpl *1995 4 *1996 4 *1997 1 Semicin sarjakirjat 1981 - 87: 8 kpl *Nrot 63, 76, 89, 96, 104, 111, 116, 121 Albumit: 3 kpl *1986 2 *1991 1 Pokkarit: 15 kpl *1988 2 *1989 2 *1990 5 *1991 2 *1992 2 *1993 2 Jalavan Agentti X-9-albumit: 2 kpl *1984 1 *2012 1 Yhteensä 199 julkaisua. Luokka:Yhdysvaltalainen sarjakuva Luokka:Ilmestymästä lakanneet suomalaiset sarjakuvalehdet
HTC Touch Pro

HTC Touch Pro (Raphael) on HTC-yhtiön syyskuussa 2008 myyntiin tuoma älypuhelin. Täyden QWERTY-näppäimistön ja 2,8 tuuman kosketusnäytön lisäksi laitteen ominaisuuksiin kuuluu muun muassa 7,2 Mbps HSDPA, 3G, Bluetooth, 3,2 megapikselin kamera ja A-GPS. Laitteen käyttöjärjestelmänä on Microsoftin Windows Mobile 6.1. Puhelimella voi lukea mukana tulevilla ohjelmilla muun muassa PDF-, Word-, Excel- ja PowerPoint-tiedostoja. Multimediaominaisuuksina puhelin sisältää kameran, mikrofonin äänen äänitystä varten, MP3-soittimen sekä FM-radion. Puhelimessa olevaa kamera voidaan, toisin kuin esim iPhonessa, käyttää myös videopuheluihin. ==Aiheesta muualla== *Valmistajan kotisivut Touch Pro Luokka:Wi-Fi-laitteet Luokka:QWERTY-matkapuhelimet Luokka:Vuoden 2008 matkapuhelimet Luokka:Windows Mobile -pohjaiset laitteet
Suppilohapero

Suppilohapero (Russula delica) on maanalaisena kehittyvä suppilomainen haperolaji. Lakki on usein hyvin multainen. Lakki on väriltään likaisenvalkea ja ruskealaikkuinen. Heltat ovat sienellä valkeat ja nuorilla sienillä merenvihreät. Jalka on valkoinen ja vanhemmilla sienillä on siinä ruskeita laikkuja. Malto on valkea. Maku on mieto ja sieni tuoksuu lievästi anjovikselle. Suppilohapero kasvaa lehti- ja havumetsissä yleisenä koko Suomessa. == Lähteet == Luokka:Haperot
Harmohapero

Harmohapero (Russula densifolia) on laakea tai kuperan suppilomainen haperolaji. Sienen lakki on tahmea, väriltään himmeänruskea, valkea tai oliivinvärinen. Jalka on aluksi valkoinen ja muuttuu myöhemmin rusehtavaksi. Sieni maistuu miedolta tai hieman kirpeältä ja kelpaa syötäväksi. Heltat ovat valkoiset tai kermanväriset. Hapero kasvaa lehti- ja havumetsissä melko harvinaisena. == Lähteet == == Aiheesta muualla == *Laji.fi: Harmohapero (Russula densifolia) *UniProt: Taxonomy - Russula densifolia Luokka:Haperot